
PROME MINISTER Evelyn Wever-Croes 








Asunto General, Innovacion, Organisacion Gubernamental, Infrastructura y Planificacion Teritorial 








Durante Asamblea General di Nacionnan Uni (UNGA) na 


representacion di Reino na New York: 


PROME MINISTER A REUNI CU PREMIER RUTTE 


Sosten di likides tawata un tema di prioridad den e reunion 








Hunto cu Premier di Hulanda, Mark Rutte, Prome Minister 
Evelyn Wever-Croes ta na New York pa atende e Asamblea 
General di Nacionnan Uni, UNGA 2021. 


E prome reunion di Premier Wever-croes tawata cu Premier 
Mark Rutte na Vertegenwoordigincondig di Reino Hulandes na 
New York. Den e reunion aki a toca varios tema, entre otro a 
elabora riba e gobierno nobo na Aruba, di e coalicion y con e 
reparticion a bay y e trabounan cu a tuma luga den cuadro di 
e screening . 


“Premier Rutte a felicita mi tambe cu e gobierno nobo y desea 
mi hopi exito", Prome Minister a expresa. 


EPremiernan a hiba conbersacion amplio tambe riba e situacion 
di Covid. Premier Rutte tawata hopi interesa pa sa con Aruba 
ta manehando e situacion. Prome Minister a comparti e bon 
noticianan cu Aruba ta dominando e ola aki y di e variante Delta 


tambe. Tambe nos a menciona e maneranan con Hulanda por 
yuda Aruba den esaki. 


Un otro tema cu a wordo treci dilanti ta e tema di sosten di 
likides y e reunion di Conseho di Minister di Reino cu a tuma 
luga diabierna mainta y e condicionnan pa cu esaki. Prome 
Minister a duna di conoce cu aki e Premiernan a yega na cierto 
palabracionnan tambe pa sigui bay padilanti. 


“Con си bay bin, Aruba ta keda depende di e sosten di Hulanda 
den esaki tambe”. 


Prome Minister a duna di conoce cu varios otro tema cu 
tawata riba agenda a wordo trata. Esakinan ta temanan cu e 
Premiernan ta atendiendo hunto durante e Asamblea na New 
York entre nan e reunionnan cu Secretario General di Nacionan 
Uni y tambe e reunion di Asamblea General mes. 

Prome Minister Evelyn Wever-Croes: 








Riba agenda di Conseho di Minister di Reino di аме diabiema 
24 september, tabata tin e punto di agenda di e sosten di 
likides pa Aruba pa lunanan oktober te cu december di 2021. 
Lamentablemente Caft a yega na e conclusion cu Aruba no 
mester haya sosten di likides mas. 


Un punto crucial cu ta hunga un rol e biaha aki ta e hecho 
cu Aruba, apesar di tur esfuerso, no a logra corta 60 miyon 
florin den cuido di salud den e aña aki, manera Hulanda ta 
exigiendo, pero ta logra corta 40 miyon. Aruba no ta di acuerdo 
cu ponencia aki, pasobra esaki no ta posibel den un aña di 
pandemia, pero asina mes Aruba ta logra corta 40 miyon florin 
si. 


Prome Minister Evelyn Wever-Croes den un reunion cu 
Secretario di Estado demisionario Raymond Knops e siman 
aki, a indica cu ta apenas e siman aki e gobierno nobo a 
huramenta y pues ta apenas awor tin mandato pa por actua. 
Y e Prome Minister di Aruba a pidi tempo na Hulanda pa por 
atende cu e puntonan cu Caft ta señala. 


A keda palabra cu e peticion pa sosten di likides di Aruba pa e 


Ішпапап di oktober, november y december, lo wordo posponi 
pa e siguiente reunion di Conseho di Minister na fin di oktober. 


“Gobierno di Aruba ta trahando riba e alternativanan pa asina 
por bin na remarke pa e sosten necesario. E hecho cu ta tarda 
un luna mas, no ta un problema mesora, debi cu e entradanan 
di pais Aruba ta mehorando poco poco, pero sigur”, Prome 
Ministe Evelyn Wever-Croes a duna di conoce. 

MINISTER Dangui Oduber 

Turismo y Salubridad Publico 








MINISTER DANGUI ODUBER A REUNI 


CU E SECRETARIS GENERAL DI 
VOLKGEZODHEIDS WELZIJN EN SPORT 


Den cuadro di e bishitanan cu ta tumando lugar na e islanan di 
caribe Hulandes diahuebs mainta minister di Salud Publico sr. 
Dangui Oduberareunicuesecretaris general di Volkgezodheids 
Welzijn en Sport di Hulanda sra. Abigail Norville hunto cu su 
delegacion. 


Durante e encuentro aki minister a gradici e ministerio di VWS 
pa e cooperacion cu nan a brinda na pais Aruba durante e 
temporada dificil den e pandemia. VWS a yuda Aruba hopi 
bon riba e parti di "bron contact onderzoek”, e programa di 
vacunación y vacuna. Tambe пап a duna Aruba sosten 
financiero pa cu e personal di AMI cu a reenforsa hospital 
di Aruba den e seccion di COVID y alaves yuda hospital pa 
expande den e cantidad di unidadnan di cuido intensivo por 
medio di mas ekipo. 


Di otro banda e secretaris general a mustra hopi interes y 
duna elogio na e actividadnan exitoso cu Gobierno di Aruba 
a ehecuta den cuadro di e vacunacion. Actividadnan manera 
e vacunathonnan cu a keda organisa y tambe e mobiele team 
cu tabata mobilisa na diferente cas nan di cuido y/of hendenan 
di edad na cas nan particular pa brinda e servicio di vacuna. 


Secretaris general tabata interesa pa sa mas kiko ta e plannan 
cu Aruba tin pa cu e temporada despues di COVID relaciona 
cu Salud Publico teniendo na cuenta cu COVID no lo bay 
desaparece mas. Minister Dangui Oduber a indica cu Aruba 
tin como meta pa aumenta e capacidad di e unidadnan di 
cuido intensivo na 14. Minister a splica e secretaris general 
cu Gobierno di Aruba lo bay enfoca hopi mas den e tema di 
prevencion conhuntamente cu inovacion, esaki nan lo bay 
hunga un rol importante. E mandatario a mustra secretaris 
general cu Aruba tin un plan nacional di prevencion y 
desicionnan cu wordo tuma lo wordo tuma a base di e plan aki. 








Minister Dangui Oduber ta haya cu e ecuentro a bay den 
un forma ameno caminda Aruba por sigui conta cu un bon 
cooperacion entre Ministerio di Salud Publico y Ministerio di 
Volkgezodheids Welzijn en Sport. 

Pabien Aruba cu 
Gabinete Wever - Croes II 
2021 - 2025 


Aruba Mester di Nos Tur! 




















MINISTER Rocco Tjon 





Husticia y Asuntonan Social 





Mi 








ister di Husticia y Asuntonan Social, Rocco Tjon: 


ENTREGA DI DIPLOMA 


14 Polis nobo pa reinforsa Cuerpo Policial 





Diahuebs 23 di September, hunto cu Korpschef suplente, sra. 
Irma Gordon y directora di Scol di Polis, sra. mr. Jeanette 
Richardson Baars MA, a haci entrega di e"basisdiploma N3" 
na 14 colega. 


*Nan a termina е prome parti di nan estudio di 4 айа, у awo 
practicamente nan carera policial ta inicia. E grupo di recien 
graduado por bay reinforsa е diferente districtonan aworaki. 
Un pabien na tur е graduadonan у nan famia. Hopi exito den 
boso carera policial”, Minister Rocco Tjon a expresa. 


GRUPO 2021 

Tambe a haci uzo di e oportunidad pa adresa poco palabra na 
e grupo cu aworaki a cuminsa cu nan estudio na Scol di Polis. 
Grupo 2021. A recorda nan cu di e mas di 500 solicitantenan, 





пап a wordo selecta, pues pa nan haci bon uzo ді e oportunidad 
unico aki. 

Un oportunidad unico pasobra nan no solamente lo bay forma 
parti di un organisacion dinamico y profesional, pero nan lo 
bay forma parti di un famia. 


“Scol di Polis ta e curason di e Cuerpo Policial у е docentena tin 
hopi conocimento y experencia. E deseo y plan pa independisa 
y converti e Scol di Polis den un academia di Husticia lo wordo 
inicia pronto. Asina lo por percura pa "opleidingen" pa personal 
existente cana mas lihe, pero tambe por brinda mas curso 
па ful sector publico (p.e. bijzonder opsporingsambtenaar) у 
tambe sector priva (safety and security)”, Minister Тјоп a duna 
di conoce. 

Continuacion ENTREGA DI DIPLOMA... 

MINISTER Endy Croes 


Enseñansa y Deporte 


MINISTER ENDY CROES A REUNI CU 
INSPECTIE ONDERWIJS 


Prioridadnan ta pa mehoro, trece trankilidad y paz 
bek den enseñansa 


Durante siman reunionnan a continua си diferente 
“stakeholders” den e veld di enseñansa. Diahuebs atardi na 
Bestuurskantoor Minister di Enseñansa y Deporte Sr. Endy 
Croes a reuni cu Sr. John Hessen Inspector General y Sra. 
Anoutcka Koolman- Burleson di Inspectie Onderwijs. A delibera 
riba varios puntonan di interes y importante pa nos enseñansa. 




























Tabata un bon reunion y manera Minister a priminti ta scucha, 
analysa y bin cu un maneho pa reestablece trankilidad y paz 
bek den enseñansa y pa logra esaki lo traha cu portanan habri 
pa scucha tur “stakeholders” pa e bienestar general. Hunto 
nos por. 


Minister Endy Croes y Inspectie Onderwijs a sali satisfecho di 
dicho reunion. 

WEB ARUBA А ORGANISA EHERCICIO 
“PLAN DI КАСІОМАМЕМТО” DI АМА 


Con prepara nos ta na momento cu produccion y suministro di 
awa para na WEB? Departamento di maneho di crisis di WEB 
Aruba e siman aki a organisa un ‘Rationing Plan Exercise”. 
Pa medio di e ehercicio aki e teamnan di WEB, hunto cu 
representantenan di Crisis Team di Aruba a train con ta set 
up un punto di distribucion di awa pa situacionnan di crisis, na 
momento cu e sistema normal no ta funciona pa largo tempo. 
Na e punto di distribucion aki a conecta un sistema di tuberia cu 
diferente cranchi, pa asina mas cu 1 persona por tuma awa na 
mes momento. Tambe a traha un set up pa por tene cuenta cu 
registracion, parkeo, line up di hende y hopi mas. E ehercicio 
ta forma parti di WEB su 'Business Continuity Plan'. Esaki no 
ta e prome ehercicio relaciona cu crisis. WEB Aruba tin un 
maneho structural pa ta mas prepara posibel pa situacionnan 
di crisis. 


Awa ta un prome necesidad di bida y ta WEB su responsabilidad 
pa durante un crisis tambe keda suministra awa na comunidad 
di Aruba. Pa e motibo ey ta hopi importante cu tin un plan di 
racionamento. Por defini racionamento como un distribucion 
controla di recursonan cu ta scars. Den e caso aki e recurso 
cu tawata scars ta awa. 





E ehercicio a consisti di dos parti. E prome parti a tuma luga 
mainta na WEB, caminda a defini e rol y responsabilidadnan di 
tur esnan cu ta forma parti di e plan di racionamento. E di dos 
рагі а tuma luga parti merdia dilanti Joe Laveist Sport Park na 
San Nicolas, aki a haci un simulacro di e set up di e punto di 
distribucion. 


Departamento di maneho di crisis di WEB ta mira bek riba 
un ehercicio di plan di racionamento hopi fructifero. Aparte di 
algun punto di adaptacion, participantenan a haya un bon bista 
di e procedura y rolnan den un caso di racionamento y con 
esaki ta funciona den practica. 


WEB Aruba ta representa cluster 7, cu ta e cluster di utilidadnan 
den Crisis Team di Aruba. Aparte di teamnan di WEB, a participa 
den e ehercicio e representantenan di e otro clusternan di Crisis 
Team di Aruba. Ta trata aki di representantenan di Bureau 
Rampenbestrijding Aruba, Brandweer Aruba, KPA, Salubridad 
publico, Departamento Social, DOW, APA y turismo. WEB ta 
gradici tur participante pa nan participacion activo. 

Guillfred Besaril 








Conseho di Minister di Reino (RMR) a trata awe diabierna 24 
di September entre otro е sosten di likides pa Aruba te cu final 
di 2021. Conclusion di CAFT tabata cu Aruba no mester haya 
sosten di likides pa е ultimo 3 lunanan di 2021 pa motibo entre 
otro di no a reduci е gastonan den salubridad publico cu 60 
miyon. 


Minister Plenipotenciario, sr. Guillfred Besaril, como tal tabata 
instrumental den e reunion di awe pa asina duna Aruba е 
espacio necesario na sigui atende e tema na nivel di e alto 
funcionario y ex-pertonan administrativo den e proximo 
simannan. 


“Евакі ta cuadra tambe cu e intermediacion entre Ministro 
Presidente sra. mr. Evelyn Wever-Croes y Secretario di Estado 
demisionario, sr. drs. Raymond Knops di dia 22 di September 
ultimo. Awor cu Pais Aruba tin un gobierno legítimo cu por 
consulta y tuma decision, ta e espacio necesario nos tin mester 
di dje pa por guía e proceso na un resultado satisfactorio pa 
nos dushi Isla,” Minister Веѕагі a declara. 








Minister Besaril ta hopi satisfecho cu e decision tuma деп RMR 
cu basicamente ta encera cu ta wanta un decision definitivo pa 
cu e peticion pa sosten di likides pa Aruba pa e ultimo lunanan 
di 2021 te e siguiente reunion di RMR fin di October proximo. 


Mientrastanto Aruba ta trahando riba diferente alternativa pa 
por cumpli y bini na remarke pa sosten financiero nesesario di 
Hulanda. 





da 3 Aruba mester 

Departamento di Salud Publico: 


UPDATE 24 DI SEPTEMBER 2021 


Segun resumen di awe 25 persona a recupera y un total di ta ilustra casonan nobo di COVID cu un average semanal di 
19 caso nobo di COVID-19 a keda registra di cual 2 ta no- 24 caso pa dia y un averahe di ‘positivity rate’ semanal di 12% 
residente. E cifranan aki ta representa un ‘Positivity rate' bou pa dia. 

di nos residentenan di 8%. 


Actualmente na Aruba tin 17 persona interna debi na COVID di 


E cantidad di casonan activo di COVID-19 ра аме ta 258 y cual den ICU tin 5 persona, riba piso general tin 12 persona у 
cantidad di fayecidonan relaciona cu COVID-19 ta 160. Datos па Colombia tin actualmente 24 persona den Cuido Intensivo. 











RESIDENTE NO-RESIDENTE 





Casonan Nobo 19 17; 2 
258 225 33 
Recupera 14952 13602 1350 
15370 13984 1386 


Positivo 








da {ме | VACUNA 


Drumi suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad y regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! 





Mantene 1.5M Laba man Uza tapa boca 
minimo di distancia frecuentemente ES paden di tur luga 

Felz Fin di Sman! 





NOTICIA DI GOBIERNO 








